Άρχερμος

Ο Άρχερμος υπήρξε αρχαίος Έλληνας γλύπτης, από το νησί της Χίου που δραστηριοποιήθηκε στο δεύτερο μισό του 6ου αιώνα π.Χ..  Είναι ένας από τους λίγους γλύπτες της αρχαϊκής περιόδου για τον οποίο υπήρξαν αναφορές σε λογοτεχνικές πηγές και επιγραφές. 

Βιογραφία
Γεννήθηκε στη Χίο και ήταν εγγονός του Μέλαντα και γιος του Μικκιάδη, αμφότεροι γλύπτες. Ο Πλίνιος ο Πρεσβύτερος αναφέρει ότι έργα του Άρχερμου βρίσκονταν στη Δήλο.Πλίνιος ο Πρεσβύτερος, Φυσική Ιστορία, 36.4, (John Bostock, M.D., F.R.S., H.T. Riley, Esq., B.A., Ed.), perseus.tufts.edu Από σχολιαστή της κωμωδίας Όρνιθες του Αριστοφάνη πληροφορούμαστε ότι πρώτος αυτός παράστησε τη Νίκη με φτερά. Το όνομά του μνημονεύεται σε επιγραφή σε βάση αγάλματος που βρέθηκε στη Δήλο και κοντά σε γλυπτό μιας φτερωτής Νίκης που σήμερα φυλάσσεται στο Εθνικό Αρχαιολογικό Μουσείο. Επίσης μνημονεύεται σε επιγραφή που βρέθηκε στην Ακρόπολη, ώστε ο Άρχερμος ή εργάζονταν εκεί, ή κατασκεύαζε τα αγάλματά του στη Χίο και τα έστελνε στην Ακρόπολη. 

Γιοί του ήταν ο Βούπαλος και ο Άθηνις, όπως μας αναφέρει ο Πλίνιος.

 Δείτε επίσης 
 Νίκη (Εθνικό Αρχαιολογικό Μουσείο αρ. 21)

 Παραπομπές 

 Πηγές 



Κατηγορία:Αρχαίοι Έλληνες γλύπτες
Κατηγορία:Αρχαίοι Χίοι